b'\n_START_ARTICLE_\nSirija (rimska provinca)\n_START_SECTION_\nPrincipat\n_START_PARAGRAPH_\nSirijska armada je imela tri legije in je branila mejo s Partskim cesarstvom. V 1. stoletju je omogo\xc4\x8dila Vespazijanov dr\xc5\xbeavni udar._NEWLINE_Vojaki sirijske province so se na rimski strani vojskovali v veliki judovski vstaji leta 66-70 n. \xc5\xa1t.. Sirijski legat Cestij Gal je leta 66 povedel sirijsko vojsko, sestavljeno iz XII. legije Fulminata in pomo\xc5\xbenih enot, na pohod v Judejo, da bi zatrl upor in ponovno vzpostavil red. Legijo so pri Bet Horonu iz zasede napadli in porazili judovski uporniki, kar je \xc5\xa1okiralo rimsko oblast._NEWLINE_Sirijska legija je kasneje sodelovala tudi pri zlomu judovske vojske v bar-Kohbovi vstaji leta 132-136.\n_START_SECTION_\n2. in 3. stoletje\n_START_PARAGRAPH_\nProti koncu bar-Kohbove vstaje se je provinca Sirija raz\xc5\xa1irila na zelo redko poseljeno ozemlje Judeje in se preimenovala v Sirijo Palestino. Od poznega 2. stoletja dalje je bilo v rimskem senatu ve\xc4\x8d uglednih Sirijcev, med njimi tudi Tiberij Klavdij Pompejan in uzurpator rimskega prestola Gaj Avidij Kasij._NEWLINE_Leta 193 se je od province odcepila obalna Kelesirija. V 3. stoletju je ena od sirijskih dru\xc5\xbein celo zasedla rimski prestol kot Severska dinastija. Sirija je imela velik strate\xc5\xa1ki pomen v krizi tretjega stoletja in bila od leta 260 do 273 del separatisti\xc4\x8dnega Palmirskega cesarstva.\n_START_SECTION_\nDominat\n_START_PARAGRAPH_\nPo Dioklecijanovih reformah konec 3. stoletja sta obe sirijski provinci postali del dioceze Orient (Oriens). Med letoma 333 in 350, verjetno okoli leta 341, je iz Kelesirije na zahodnem bregu Evfrata in nekdanje Komagene nastala nova provinca Evfratizija z upravnim sredi\xc5\xa1\xc4\x8dem Hierapolis. Kmalu po letu 415 so Kelesirijo razdelili na Sirijo I z upravnim sredi\xc5\xa1\xc4\x8dem v Antiohiji in Sirijo II z upravnim sredi\xc5\xa1\xc4\x8dem v Apameji na Orontu. Leta 528 je cesar Justinijan I. iz delov Sirije I in Sirije II ustanovil majhno obalno provinco Teodorijado._NEWLINE_Regija je ostala ena od najpomembnej\xc5\xa1ih delov Bizantinskega cesarstva. V letih 609-628 so jo okupirali Sasanidi, potem pa jo je osvojil bizantinski cesar Heraklij. Med prodiranjem muslimanov jo je po bitki pri Jarmuku in padcu Antiohije ponovno izgubil.'